Deskriptiv statistikk

Deskriptiv statistikk, også kalt univariat analyse, er en grunnleggende statistisk analyse ved bruk av kvantitative metoder for en variabel. Den kan deles inn i to undertyper: (1) enkle fordelinger hvor vi finner både absolutte (antall) og relative tall (proporsjon/prosent) av utvalget, og (2) en analyse av hva som er det mest typiske svaret og hvor stor variasjonen i svarene er.

Grunnleggende deler av en deskriptiv statistisk analyse er å finne en middelverdi, hvor spredt datasettet er og hvordan punkter i datasettet skaper en form sammen. I deskriptiv statistikk finner man hvor stort utvalget er, ofte representert av bokstaven N. Noen bruker her N for det teoretiske utvalget og n for det faktiske utvalget.

Grafisk er det vanligst å oppgi svarene ved hjelp av (1) kakediagram eller (2) stolpediagram. Hvis variabelen har mange svaralternativer er det vanlig å benytte et histogram, og brukes mest for metriske variabler.

Referanser 

Deskriptiv statistikk
Psykometri